hu hu hu hu en en hu sv de en en hu hu hu hu it en pt hu hu hu hu hu en hu en hu hu hu hu hu en en hu hu hu hu en hu hu hu hu hu hu hu hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
FinTechShow 2017, avagy disruptive megoldások a magyar fintech szektorban és a tetőárnyékolásban | FinTechZone
írta RAJTMÁR DÓRA | 2017. 04. 13. | Fintech startupok, FinTechShow, Magyar fintech startupok, Összes hír
API bankolás | fintech startupok | fintechshow | Kriph.io | Shinrai
Jegyezzük be 2017. április 11-ét, a FinTechShow napját a magyar fintech történelemkönyvbe! Vegyük számba az ez alkalommal tervezett vagy épp véletlenszerűen megugrott rekordkísérleteket is, és nyugodtan szedjük a dátumot vastagon, vagy írjuk azt pirossal!
Mutatjuk a felállított új szélsőértékeket
300 résztvevő, azaz a témában érdekelt szakértő, startup, bankos, befektető és a fintech ökoszisztémát támogató kormányzati szereplő egy időben, egy helyen;
27 prezentáció 9 óra leforgása alatt;
15 magyar fintech sikeres versenyfutása az idővel váltóban, 150 percben.
A FinTechShow megmérettetésén induló startupok innovatív kezdeményezéseinek bemutatásán keresztül megjelent előttünk pénzügyeink futurisztikus víziója, aminek a tetőn kialakult „kőkorszak” adott különleges kontrasztot. A kövekkel ellentétben a fintech és insurtech palántákat nem a szél hordta össze, mind a 15-en FinTechShow menő design kupájáért és az azzal járó kiváltságokért jöttek szerencsét próbálni. Ezúttal nem egymással, mint inkább az idővel és a zsűri kegyeiért kellett megküzdeniük.
Debreczeni Barnabás (Shinrai): blockchain API – FinTechShow 2017
Robotok a kasszánál és ether a levegőben
A versenyzők minden eszközt bevetettek a győzelem érdekében: API bankinghoz való 4 komponensű ragasztót, mindentudó csevegőrobotokat, költségkövetőt, zöld részvényeket, pénzjelölőt, okos cascot, de olyan is volt, aki etherrel akart mindenkit elkábítani. A zsűri értékelte a pénzügyi világot megváltó ötletet, de kiderült, hogy valójában a már validált use case-ekre hajt, méghozzá azokra, amik nem csak értik, de támogatják is a kialakulóban lévő fintech ökoszisztémát.
Nem csak lelkesedésben, izgalomban sem volt hiány. Míg a prezentációk végével egyesek a szerencsés kiválasztottat, a gyengébb idegzetűek a tetőn lévő plexi és az azt tartó gerendák teherbírását próbálták megtippelni. Végül egyikből sem lett katasztrófa; a kövek nem mentek sehova, a Kriph.io, a konferencia egyetlen insurtech startupja viszont kiléphetett a világot jelentő deszkára.
Szota Szabolcs: Kriph.io – FinTechShow 2017
A legkisebb insurtech és az összes megnyert királyság
A történet így már-már (tan)meseszerű véget ért, ahol az utolsóból valóban első lett, de mondhatnánk azt is, hogy a jó, vagyis egy igazságos és megfizethető közösségi casco megoldás elnyerte méltó jutalmát. A Kriph.io, ha fele királyságot nem is, helyette viszont sokkal királyabb felajánlásokat kapott!
A Kriph.io csapata 2018 végéig beköltözhet a kacsalábon forgó MKB FinTechLabba, és rátermettségük legfőbb bizonyítékaként pedig a bank vezetőségének színe elé járulhatnak az első magyar közösségi biztosítás koncepciójával a Demo Day-en.
A CEU iLAB is felajánlotta a szolgálatait, de emellett Papp István (Investor & Business mentor) és a FinTechGroup is felfegyverzi majd a startupot stratégiai tanácsokkal.
A Kriph.io teljes harci díszben vonulhat fel a CEE-FINTECH eseményein és a 2017 május végén megrendezésre kerülő PORTFOLIO.HU Pénzügyi IT konferencia fintech szekciójában.
Úgy tűnik a HIPA is hisz még a mesében, mert egy helyett rögtön 3 fintechet is megjutalmazott támogatásával. A Kriph.io mellett így a FintechBlocks és a Tőkeportál is győztesen kerülhetett ki az április 11-i fintech megmérettetésből.
Itt a vége, fuss el vége! Ja, nem, még folytatjuk!
← Íme a FinTechShow 2017 győztes: Kriph.io "Arra senki nem kíváncsi, ha ugyanolyan vagy, mint a többiek" →
Dóra, aki nem volt mindig felfedező. Volt viszont több bank és telko cég termék-, szegmens-, digi menedzsere és üzletfejlesztője. A multikultin megedződve, 12 év után először azt fedezte fel, hogy valami újra, forradalmira vágyik, oda, ahol boldogan él a gondolatszabadság és a kreatív eszme, sőt, soha meg sem hal. Aztán meg úgy alakult, hogy őt fedezték fel, és megkérték, hogy induljon felfedező útra az egyre sűrűbb fintech erdőben, és figyelje az előbújó startupokat. Vigyázz, mert előbb-utóbb Téged is felfedez! #doraafelfedezo
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
LogiNet: Jönnek a low-code, no-code platformok, de kerüljük a csodavárást. A partnerség eredményesebb lehet a bankoknak
Videó sorozat a banki IT legmélyebb bugyraiból – Van fény az alagút végén?!
Worldline: A magyar pénzügyi intézmények preferált partnere szeretnénk lenni a fizetési szolgáltatások területén
Hogyan kapcsolható össze két különböző blockchain rendszer? Nem egyszerű a feladat. Íme pár lehetőség
Comnica: “A piac gyors tempót diktál, így egyelőre nem keressük a féket az autón”
GRÁNIT Family: A piacon elsőként online számlanyitás már 6 éveseknek is közösen a szülővel
Adatalapú szolgáltatások új generációja a Hiflylabs szemüvegén keresztül
A magyar kisvállalkozások négyötöde tesz a környezete védelméért
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.